बंगलौर
ऐसा माना जाता है कि 1004 ई० तक यह गंग वंश का भाग था। फिर इस पर 1015 ई० से 1116 ई० तक चोल शासकों ने राज्य किया। इसके बाद होयसल राजवंश का अधिकार रहा। 1537 ई० में यह विजयनगर में जुङ गया। फिर शाहाजी भोंसले ने इस पर राज्य किया। सन् 1698 में मुगल शासक औरंगजेब ने इसे चिक्काराजा वोडयार को दे दिया। 1759 ई० में हैदर अली ने इस पर अधिकार किया। टीपू सुल्तान ने इस पर 1799 ई० तक राज्य किया। इसके बाद इसकी बागडोर अंग्रेजों के हाथ में चली गयी। और अब यह स्वतंत्र भारत के एक राज्य की राजधानी है।
ओडेयर राजवंश
ओडियर राजवंश भारत का एक यादव राजवंश है जो 1399 से 1761 और पुनः 1799 से 1947 मैसूर राज्य के शासक थे। भारत की स्वतंत्रता के पश्चात इस राज्य को भारत में मिला लिया गया। इतिहास कहता है कि वे हिमालय के निकट उत्तरी क्षेत्र से कर्नाटक आए थे और वहां की प्राकृतिक सुंदरता को देखकर उनका निवास स्थान बना था। राजवंश की स्थापना 1399 में यदुराया वोडेयार ने की थी। उन्होंने 1423 तक विजयनगर साम्राज्य के तहत मैसूर पर शासन किया। यदुराया वोडेयार के बाद, मैसूर राज्य वाडियार शासकों द्वारा सफल रहा। इस प्रारंभिक अवधि में राज्य काफी छोटा रहा और विजयनगर साम्राज्य का एक हिस्सा था। 1565 में विजयनगर साम्राज्य के पतन के बाद, मैसूर साम्राज्य स्वतंत्र हो गया और 1799 तक ऐसा ही रहा।